钦定古今图书集成/明伦汇编/氏族典/第334卷 > 刘尼
## 钦定古今图书集成/明伦汇编/氏族典/第334卷 > 刘尼

按《魏书刘尼传》：“尼，代人也，本姓独孤氏。曾祖敦，有功
于太祖。父娄，冠军将军。尼壮健有膂力，拜羽林中郎，
赐爵昌国子。宗爱既杀南安王余，于东庙秘之，惟尼
知状。尼劝爱立高宗，爱自以负罪，欲擢诸王子立之。
尼惧其有变，密以状告殿中尚书源贺、南部尚书陆
丽，迎高宗于苑中，执宗爱等，勒兵而入。尼进爵建昌”
侯，又进东安公，进封为王。出为定州刺史。在州清慎，
然率多酒醉，治日甚少。征为殿中尚书。高宗末，迁司
徒。延兴四年薨。子《杜生》袭爵。